Antikominternski pakt
NJEMAČKO-JAPANSKI PAKT
protiv komunističke Internacionale

Vlada Njemačkog Reicha i Japanska carska vlada u saznanju da je cilj komunističke Internacionale, zvane "Komiterne", razaranje i nasilje u postojećim državama sa svima sredstvima koja joj stoje na raspoloženje, u uvjerenju da toleriranje miješanja komunističke Internacionale u unutarnje prilike naroda ne samo škodi unutarnjem miru i socijalnom blagostanju, već da ugrožava i svjetski mir uopće, suglasile su se, u želji za zajedničkom obranom od komunističkog razornog rada, surađivati ​​po sljedećem sporazumu:

Članak 1.

Obje ugovorne države suglasile su se da se uzajamno obavještavaju o radu komunističke Internacionale, da se posavjetuju o potrebi obrambenih mjera i da se u uskoj suradnji te mjere provode.

Članak 2.

Obje države će druge države, čiji je unutarnji mir ugrožen razornim radom komunističke Internacionale, uzajamno pozvati da sudjeluju u mjerama u obrani od razornog rada komunističke Internacionale, a u duhu ovog sporazuma, ili da sudjeluju u ovom sporazumu.

Članak 3.

Za ovaj sporazum važe kako njemački tako i japanski tekst kao original. Sporazum stupa na snagu na dan potpisivanja i vrijedi za rok od 5 godina. Obje ugovorne strane će se pravodobno prije isteka roka dogovoriti o daljnjoj suradnji.

Dopunski protokol 

DOPUNSKI PROTOKOL

Povodom današnjeg potpisivanja sporazuma protiv komunističke Internacionale punomoćnici obiju zemalja suglasili su se još o sljedećem dopunskom protokolu:

 Mjerodavne vlasti obiju država najčvršće će surađivati ​​u pogledu međusobne obavijesti, a s obzirom na djelatnost komunističke Internacionale kao i glede mjera za obranu od komunističke opasnosti;

 Mjerodavne vlasti obje ugovorne države poduzeti će u okviru postojećih zakona stroge mjere protiv onih koji u zemlji ili u inozemstvu, izravno ili neizravno sudjeluju u radu komunističke Internacionale, ili pomažu njen rad;

 kako bi se olakšala suradnja mjerodavnih vlasti glede prvih dviju točaka ovog dopunskog protokola, obrazovati će se stalna komisija. Ta komisija će raspravljati i odlučivati ​​o mjerama za daljnje pobijanje razornog rada komunističke Internacionale.

Izvori 

 Politika, br. 10.242 od četvrtka 26. studenog 1936, stranica 2

20. stoljeće
Povijest